CELEX: 32018D0601
Language: da
Date: 2018-04-16 00:00:00
Title: Rådets afgørelse (EU) 2018/601 af 16. april 2018 om indgåelse på Den Europæiske Unions vegne af aftalen mellem Den Europæiske Union og New Zealand om samarbejde og gensidig administrativ bistand i toldanliggender

20.4.2018   
            
            
               DA
            
            
               Den Europæiske Unions Tidende
            
            
               L 101/5
            
         RÅDETS AFGØRELSE (EU) 2018/601
   af 16. april 2018
   om indgåelse på Den Europæiske Unions vegne af aftalen mellem Den Europæiske Union og New Zealand om samarbejde og gensidig administrativ bistand i toldanliggender
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:
   
               (1)
            
            
               Den 22. juli 2013 bemyndigede Rådet Kommissionen til at indlede forhandlinger med New Zealand med henblik på indgåelse af en aftale mellem Den Europæiske Union og New Zealand om samarbejde og gensidig administrativ bistand i toldanliggender (»aftalen«). Forhandlingerne blev afsluttet med positivt resultat ved parafering af aftalen den 23. september 2015. I overensstemmelse med Rådets afgørelse (EU) 2018/600 (2) blev aftalen undertegnet den 3. juli 2017.
            
         
               (2)
            
            
               Aftalen har til formål at etablere retsgrundlaget for en samarbejdsramme med henblik på at sikre forsyningskæden og fremme lovlig samhandel samt muliggøre udveksling af oplysninger for at sikre, at toldlovgivningen anvendes korrekt, og at brud på toldlovgivningen hindres, undersøges og bekæmpes.
            
         
               (3)
            
            
               Aftalen bør godkendes —
            
         VEDTAGET DENNE AFGØRELSE:
   Artikel 1
   Aftalen mellem Den Europæiske Union og New Zealand om samarbejde og gensidig administrativ bistand i toldanliggender godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet foranstalter på Unionens vegne den notifikation, der er omhandlet i aftalens artikel 21, stk. 1 (3).
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 16. april 2018.
      
         
            På Rådets vegne
         
         R. PORODZANOV
         
            Formand
         
      
   
   
      (1)  Godkendelse af 13.3.2018 (endnu ikke offentliggjort i EUT).
   
      (2)  Rådets afgørelse (EU) 2018/600 af 10. oktober 2016 om undertegnelse på Den Europæiske Unions vegne af en aftale mellem Den Europæiske Union og New Zealand om samarbejde og gensidig administrativ bistand i toldanliggender (se side 3 i denne EUT).
   
      (3)  Datoen for ikrafttrædelse af aftalen offentliggøres i Den Europæiske Unions Tidende på foranledning af Generalsekretariatet for Rådet.